Na temelju članka 35. Zakona o vlasništvu i drugim stvarnim pravima („Narodne novine“, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), članka 48. Zakona o lokalnoj i područnoj (regionalnoj) samoupravi („Službeni vjesnik Varaždinske županije“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17) i članka 31. Statuta Općine Vidovec („Službeni vjesnik Varaždinske županije“, broj 04/18), Općinsko vijeće Općine Vidovec na 17. sjednici održanoj dana 15. srpnja 2019. godine, donosi

**ODLUKU**

**o kupnji zemljišta k.č.br. 8348/3 k.o. Varaždin (u osnivanju)**

 **i isplati izgubljene dobiti zbog neostvarene poljoprivredne proizvodnje**

**Članak 1.**

Ovom Odlukom uređuje se otkup zemljišta katastarske čestice br. 8348/3 k.o. Varaždin (u osnivanju) u iznosu 7.847,70 kn, kao i isplata izgubljene dobiti zbog neostvarene poljoprivredne proizvodnje u iznosu od 12.163,51 kn, ukupno 20.011,21 kn.

**Članak 2.**

Predmet kupnje je zemljište na području Općine Vidovec, katastarska čestica broj 8348/3 k.o. Varaždin (u osnivanju), upisano u zemljišnoknjižni uložak br. 11961, u naravi oranica Šarmanica, u vlasništvu Alojza Smernjak u cijelosti.

**Članak 3.**

Procijenjena vrijednost zemljišta iz članka 2. ove Odluke, sukladno Elaboratu o procijenjenoj vrijednosti nekretnine izrađenog od stalnog sudskog vještaka za agronomiju i agroekonomiju iz Varaždina, M. Trnine 2 (izradio Janko Hajduk, dipl.ing.agr.) za zemljište ukupne površine 3535 m² iznosi 2,22 kn po m² što ukupno iznosi 7.847,70 kuna.

Na zemljištu iz članka 2. ove Odluke onemogućena je poljoprivredna proizvodnja, obzirom da je na istom navožen otpad (divlja deponija), stoga se vlasniku zemljišta odobrava isplata izgubljene dobiti zbog neostvarene poljoprivredne proizvodnje, koja je sukladno gore navedenom Elaboratu procijenjena na iznos od 12.163,51 kn.

**Članak 4.**

Ovom Odlukom ovlašćuje se načelnik Općine Vidovec na provođenje svih radnji potrebnih za kupnju zemljišta iz članka 2. ove Odluke i na sklapanje ugovora o kupoprodaji zemljišta, kao i na isplatu izgubljene dobiti zbog neostvarene poljoprivredne proizvodnje u iznosu kako je to navedeno u članku 1. ove Odluke.

**Članak 5.**

Ova Odluka o stupa na snagu osmog dana od dana objave u „Službenom vjesniku Varaždinske županije“.

KLASA: 943-01/19-01/01

URBROJ: 2186/10-01/1-19-01

Vidovec, 15. srpnja 2019.

OPĆINSKO VIJEĆE OPĆINE VIDOVEC

 PREDSJEDNIK

 Zdravko Pizek